Nikolajus Kunas

Nikolajus Kunas (; 1877 m. gegužės 21 d. – 1940 m. spalio arba vasario 28 d.) – rusų istorikas, rašytojas, pedagogas, enciklopedininkas. Labiausiai žinomas dėl savo knygos „Senovės Graikijos legendos ir mitai“. Kai kurie jo kūriniai yra išversti į lietuvių kalbą.

 Biografija 
N. Kunas gimė 1877 m. gegužės 21 d. Maskvoje, Rusijos imperijoje. Gimė gana pasiturinčioje šeimoje: tėvas – Albertas Francevičius buvo išsilavinęs žmogus, besidomintis tiksliaisiais mokslais bei rusų kultūra, motina – Antonina Nikolajevna – didikų kilmės pianistė, P. Čaikovskio ir A. Rubinšteino mokinė.Краткая биография Николая Альбертовича Куна // uramdb.ru 

1903 m. baigė Maskvos universiteto istorijos-filologijos fakultetą, dirbo Tverės moterų mokytojų seminarijoje. 1905 m. įsidarbino Berlyno universitete, ten dirbo kartu su žymiu vokiečių istoriku bei egiptologu Eduardu Mejeriu,Николай Кун — биография, книги, отзывы, цитаты www.livelib.ru tačiau 1906 m. vėl grįžo į Tverę, skaitė paskaitas Tverės universitete.  

1911–1912 m. vadovavo rusų mokytojų ekskursijoms Romoje, skaitė paskaitas apie antikinį meną, Romos Forumą bei Palatiną Romos muziejuose. 1914 m. parašė savo pirmąją knygą, tai pačiais metais parašė ir savo žymiausią knygą „Senovės Graikijos legendos ir mitai“. Nuo 1915 m. – A. Šaniavskio universiteto religijotyros katedros profesorius. XX a. trečiajame dešimtmetyje N. A. Kunas taip pat dėstė Maskvos valstybiniame muzikos technikume.Николай Кун 24SMI.  

1933 m. tapo Didžiosios ir Mažosios tarybinių enciklopedijų redaktoriumi. Nuo 1935 m. iki gyvenimo pabaigos – MFLII profesorius.  

N. Kunas buvo vedęs Jeleną Francevną Roper (1871–1961). Ji buvo anglų-škotų kilmės. Būdama dvyliktas vaikas šeimoje, Jelena Francevna gyveno su pagyvenusiais tėvais. Jos santuokai su enciklopedininku prieštaravo J. Francevnos tėvai, jie grasino atimti iš jos paveldėjimą. Prieš santuoką J. Francevna perėjo iš anglikonybės į stačiatikybę, o kitą dieną po vestuvių pati atsisakė paveldėjimo.  

Mirė 1940 m. spalio arba vasario 28 d. Čerkizovo kaime prieš savo eilinę paskaitą. Palaidotas Čerkizovo kapinėse.    

 Šaltinis 

 Nuorodos 

 Oficiali svetainė

Kategorija:Rusijos istorikai
Kategorija:Rusijos pedagogai
Kategorija:Rusijos rašytojai